**POSTOPEK ZA PRIDOBITEV DOKUMENTA IZ EVIDENCE (DVOJNIK DOKUMENTA)**

V skladu z 36. členom Pravilnika o spremembah in dopolnitvah Pravilnika o šolski dokumentaciji v srednješolskem izobraževanju (Ur. l. RS št. 59/2012) imetnik, ki izgubi spričevalo, obvestilo o uspehu, drug dokument ali se to poškoduje, uniči ali odtuji oziroma ponaredi, mu šola izda nadomestno javno listino v obliki izpisa iz evidence **na podlagi** **vloge**, v kateri se navedejo razlogi za izdajo nadomestne javne listine.

1. **V** **tajništvo** šole osebno prinesite (ali pošljite po ustrezni poštni poti) **VLOGO**, ki naj poleg osebnih podatkov (ime, priimek, dekliški priimek, datum in kraj rojstva, telefonsko številko oziroma drugi kontaktni podatek) vsebuje tudi letnico izdaje izgubljenega dokumenta, oz. letnico vpisa in zaključka šolanja.

**Prosimo za uporabo pripravljene vloge na naslednji strani.**

Izpisi duplikatov dokumentov so plačljivi na način in v višini, kot je navedeno v nadaljevanju.

**Plačilo izdaje izpisa iz evidence:**

* Izdaja duplikata dokumenta zadnjih 10 let                   **10,00 €**
* Izdaja duplikata dokumenta nad 10 let          **20,00 €.**

Cene za izpise iz evidence so bile potrjene na seji sveta zavoda Šolskega centra Ptuj. Cene veljajo za en izpis dokumenta. **Če je izpisov več, se znesek ustrezno poveča**. Ustrezen znesek nakažite na transakcijski račun **Šolski center Ptuj, Volkmerjeva cesta 19, 2250 Ptuj. Številka TRR: SI56  01100-6030704209, sklic: glej sklic, naveden na računu.**

**Plačilo upravne takse:**

* upravna taksa                                                                          **1,81 €**

Cena velja za en izpis, če je izpisov več, se znesek ustrezno poveča.  Ustrezen znesek nakažite na račun:  **SI56 01100-1000315637 UPRAVNE TAKSE ZA DOKUMENTE IZ UPRAVNIH DEJANJ IN DRUGO, LJUBLJANA. SKLIC: SI11 70424-7111002** **namen plačila: plačilo upravne takse.**

**Izpis iz evidence** (dvojnik) vam bo po prejemu vloge in potrebnih dokazil izdan osebno v roku 8 dni. Pred izročitvijo Izpisa iz evidence morate potrditi svojo istovetnost s podatki na izdanem dvojniku. S seboj prinesite osebni dokument

Dodatne informacije lahko dobite v tajništvu posamezne šole.